Ejerne af de nordjyske campingpladser godter sig. Kombinationen af finanskrise, sen påske og høj solskin betyder at campingpladserne har fået en forrygende sæsonstart.

Grønhøj Strand Camping åbnede op for gæsterne i lørdags. Meldingen er den samme som på de andre nordjyske campingpladser. Det vælter ind med gæster. - Det ser et ser godt ud. Vi regner med at 300 af vores 400 pladser bliver fyldt op i påsken. Det er helt sikkert på grund af at påsken ligger sent og fordi vejret er godt, siger Rene Ostenfeld, der er indehaver af Grønhøj Strand Camping. Campingrådet forventer at landets campingpladser vil slå rekord i antallet af overnatninger for tredje år I træk. Sidste år var der hele 12 millioner overnatninger. På Grønhøj Strand Camping deler man optimismen. - Jeg har mange reservationer allerede nu. I højsæsonen er vores hytter stort set alle sammen booket, så det ser godt ud siger Rene Ostenfeld.